钦定古今图书集成/明伦汇编/氏族典/第344卷 > 《廖用贤尚友录》 > 周群
## 钦定古今图书集成/明伦汇编/氏族典/第344卷 > 《廖用贤尚友录》 > 周群

按《蜀志周群传》：“群字仲直，巴西阆中人也。父舒，字叔
布，少学术于广汉杨厚。群少受学于舒，于庭中作小
楼，家富多奴，常令奴更直于楼上视天灾，才见一气，
即白群，群自上楼观之，不避晨夜，故凡有气候，无不
见之者，是以所言多。中州牧刘璋辟以为师友，从事
先主定蜀，署儒林校尉。先主欲与曹公争汉中，问群”，
群对曰：“当得其地，不得其民也。若出偏军，必不利。”后
悉如群言，于是举群茂才。群卒，子巨颇传其术。